[pic] | EUROOPA ÜHENDUSTE KOMISJON |

Brüssel 10.8.2006

KOM(2006) 450 lõplik

2004/0151 (COD)

KOMISJONI TEATIS EUROOPA PARLAMENDILE EÜ asutamislepingu artikli 251 lõike 2 teise lõigu alusel nõukogu ühise seisukoha kohta

mis käsitleb Euroopa Parlamendi ja nõukogu otsuse (Euroopa audiovisuaalsektori toetusprogrammi („Meedia 2007“) rakendamise kohta) vastuvõtmist

2004/0151 (COD)

KOMISJONI TEATIS EUROOPA PARLAMENDILE EÜ asutamislepingu artikli 251 lõike 2 teise lõigu alusel nõukogu ühise seisukoha kohta

mis käsitleb Euroopa Parlamendi ja nõukogu otsuse (Euroopa audiovisuaalsektori toetusprogrammi („Meedia 2007“) rakendamise kohta) vastuvõtmist

1. TAUST

Euroopa Parlamendile ja nõukogule ettepaneku saatmise kuupäev, dokument KOM(2004) 470 lõplik – 2004/0151 (COD): | 15. juuli 2004. |

Euroopa majandus- ja sotsiaalkomitee arvamuse kuupäev: | 6. aprill 2005. |

Regioonide komitee arvamuse kuupäev: | 23. veebruar 2005. |

Euroopa Parlamendi arvamuse kuupäev, esimene lugemine: | 25. oktoober 2005. |

Ühise seisukoha vastuvõtmise kuupäev: | 24. juuli 2006. |

2. KOMISJONI ETTEPANEKU EESMÄRK

Komisjoni ettepaneku eesmärk on luua Euroopa toetusprogramm MEDIA 2007, esialgse eelarvega 1,055 miljardit eurot, mis jätkaks käimasolevate programmide MEDIA Plus ja MEDIA Training tegevust. Programmi põhieesmärgid on: Euroopa kultuurilise mitmekesisuse ja filmikunsti / audiovisuaalse pärandi säilitamine ja levitamine tagades avaliku juurdepääsu nimetatud väärtustele ja soodustades kultuuridevahelist dialoogi, Euroopa filmide ja muude audiovisuaalsete toodete ringluse suurendamine nii Euroopa Liidus kui ka väljaspool seda ning Euroopa audiovisuaalsektori ärisuutlikkuse tugevdamine avatud ning konkurentsi pakkuva turu kontekstis.

3. KOMMENTAARID ÜHISE SEISUKOHA KOHTA

3.1. Üldised märkused

Komisjon märgib, et nõukogu on jõudnud ühehäälsele kokkuleppele. Nõukogu ühises seisukohas on sisuliselt võetud üle parlamendi muudatused. Nõukogu teeb komisjoni esialgse ettepaneku kohta mõned muudatusettepanekud, sealhulgas programmi jaoks eelarvest ette nähtud summa muutmiseks.

3.2. Vastus parlamendi esimesel lugemisel vastu võetud muudatustele

Komisjon kiitis täielikult heaks suurema osa parlamendi muudatustest: 1, 2, 4, 8, 10, 11, 12, 16, 17, 19, 20, 25, 29, 32, 36, 37, 44, 46, 50, 58, 59, 60, 62, 66, 72 ja 75.

Komisjon kiitis põhimõtteliselt või osaliselt heaks järgmised muudatused: 5, 6, 7, 9, 14, 18, 21, 22, 23, 24, 30, 35, 38, 40, 41, 42, 43, 45, 47, 48, 53, 54, 56, 61, 63, 67, 68, 76 ja 77.

Ühisele seisukohale lisatakse kõik komisjoni poolt heaks kiidetud muudatused.

Komisjon lükkas tagasi järgmised muudatused: 3, 15, 26, 27, 28, 31, 33, 34, 39, 49, 51, 52, 55, 57, 64, 65, 69, 70, 71, 73, 74, 78, 80, 81, 82 ja 83. Mõned loetletud muudatustest ei kuulu Media 2007 eesmärkide alla või ei jää programmi ulatusse, mõned muudatused puudutasid tegevusi ja eesmärke, mida programm juba hõlmab. Teatud muudatusi ei kiidetud heaks seetõttu, et need ei aitaks Euroopa audiovisuaalturul vähendada erinevusi madala ja kõrge tootmisvõimusega liikmesriikide vahel. Peale nimetatud põhjuste ei saanud komisjon heaks kiita muudatusi, mis olid seotud Euroopa põhiseaduse lepinguga, ega muudatusi, mis olid seotud kolmandates riikides programmi algatamise võimalikkusega.

3.3. Nõukogu esitatud uued sätted

Nõukogu esitas oma ühises seisukohas mõned väiksemad muudatused, mida komisjon on valmis heaks kiitma.

Komisjoni ettepaneku suhtes on tehtud kaks olulist muudatust: komiteesid puudutavad sätted, mis jätkavad praeguse MEDIA programmi raames rakendatud komiteede korraldust.

Teine uus asjaolu lisaks eelarve muudatusettepanekule, mis näeb ette kehtestada eelarve suuruseks 671 miljonit eurot (2004. aasta hindades) ning mis tuleneb aastateks 2007–2013 kokku lepitud finantsperspektiividest, on lisasse suunava jaotuse kandmine kooskõlas eelmise otsusega programmi MEDIA Plus kohta.

4. JÄRELDUS

Komisjon on arvamusel, et nõukogu ühine seisukoht ei muuda oluliselt komisjoni ettepaneku eesmärke ja ulatust.